Eggert Christopher Frederik Løvenskiold

Eggert Christopher Frederik baron Løvenskiold (også kalt Aga, født 5. juli 1788 på Vognserup, død 4. februar 1861 på Frederiksberg) var en danskfødt overførster og overhoffjegermester. 

Eggert kom til verden på Vognserup i Kundby i Sjælland som sønn av lensbaron Michael Herman Løvenskiold og Frederikke Juliane Marie komtesse Knuth-Knuthenborg (1755–1804). Han ble i 1790 utnevnt til kornett à la suite, og avanserte siden gjennom forskjellige militære grader, til han i 1804 ble forst- og jaktjunker og i 1809 kammerjunker.Løvenskiold, Eggert Christopher Frederik Baron, Dansk biografisk Lexikon Ved farens død arvet han Holden Jernværk i Norge, og ble boende der til 1829. På grunn av økonomiske vanskeligheter, flyttet han siden tilbake til Danmark, hvor han ble utnevnt til hoffjegermester og overførster. 

Ved sin fratredelse i 1860 fra overførsterstillingen, ble Eggert utnevnt til overhoffjegermester, et embete som hadde stått vakant siden 1799.Løvenskiold, Eggert Christopher Frederik Baron, Dansk biografisk Lexikon

 Fasaneri i Kongelunden 
I 1841 opprettet han Europas første ville fasaneri i Kongelunden på Amager ved København. Fasaneriet var blitt flyttet fra Jægerspris det foregående år, og kom til å forsyne danske gods såvel som det danske kongehuset med flere hundre fasaner årlig.Kongelundsparkens historie, kongelunden.dk. Besøkt 17. nov. 2013  Midt i Kongelunden ble det etter overhoffjegermester Løvenskiolds død reist en minnestøtte over ham.Seværdigheder i Kongelunden, naturstyrelsen.dk. Besøkt 17.nov. 2013 Han ble begravet ved Nørre Jernløse kirke på Sjælland.

 Familie  
Eggert giftet seg 8. august 1812 med komponisten Margrethe Frederikke Sophie Løvenskiold (1785–1876) fra Porsgrund. Hun var søster til stattholder i Norge Severin Løvenskiold. Blant deres barn var komponisten Herman Severin Løvenskiold.Løvenskiold, Herman Severin Baron, Dansk biografisk Lexikon

 Referanser 

Kategori:Danske embets- og tjenestemenn
Eggert
Kategori:Danske kammerherrer